இரத்தினகிரி - 24

இரத்தினகிரி - 24 (RTN 24) அல்லது (RTN 49-1-1-2), முன்மொழிவு எண்: (IET-20980) எனப்படும் இந்த நெல் வகை, நீர்ப்பாசன நிலங்களாக உள்ள மகாராட்டிர மாநிலத்தில் பயிரிடப்படும், 105 - 110 நாட்களில் அறுவடைக்கு வரக்கூடிய குறுகியக் கால நெல் இரகமாகும். 2010 இல் வெளியிடப்பட்டதாக அறியப்பட்ட இது, ஒரு எக்டேருக்கு சுமார் 3,500 - 4,000 கிலோ (35-40 q/ha) கூல மகசூல் தரக்கூடியது.

அரைக் குள்ள (105 செ. மீ) தாவர உயரம் கொண்ட இதன்  தானிய வகை, நடுத்தர மற்றும் மெல்லிய இரகமாக உள்ளது. மேலும் இந்நெல் இரகத்தின் நெற்பயிர்கள், இலை வெடிப்பு (பூஞ்சை நோய்), பாக்டீரியா இலை கருகல் (BLB) மற்றும் பழுப்பு தாவரத் தத்துப்பூச்சி (BPH) ஆகிய இடையூறுகளுக்கு மிதமான எதிர்ப்புத்திறன் கொண்டதாகும்.

 குறிப்பு 
 வெளியிடப்பட்ட ஆண்டு : 2009 (வேறுபட்ட மூலாதாரம்) 
 காலம் : (முன்னதாகவே) (110 - 115 நாட்கள்) (வேறுபட்ட மூலாதாரம்)
 மகசூல்: 35 - 40குவிண்டால் / எக்டேர் 
 முக்கிய அம்சங்கள்: நீண்ட மற்றும் மெல்லிய தானியம் (வேறுபட்ட மூலாதாரம்), கார்காலம் மற்றும் கோடைகாலம் என இரண்டிற்கும் ஏற்றது. இலை வெடிப்பு (பூஞ்சை) எதிர்க்கும் தன்மை மற்றும் பாக்டீரியா இலை கருகல் நோயால் மிதமாக பாதிக்கப்படக்கூடியது.Crop varieties developed by the University - 6) Ratnagiri-24 

 இவற்றையும் காண்க  
 இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
 இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

 சான்றுகள் 

பகுப்பு:நெல் வகைகள்
பகுப்பு:இந்தியாவில் வேளாண்மை